text: Se galleri: Sønderjyske skyder sig i semifinalen
  16 marts 2014 kl. 17.12
  Med en storsejr på 5-1 over Esbjerg Energy skød Sønderjyske sig søndag sikkert videre til semifinalen.
  De forsvarende danske mestre fra Sønderjyske, gjorde som forventet det onde ved lokalrivalerne fra Esbjerg.
  Søndag vandt Sønderjyske 5-1 hjemme i Vojens over Esbjerg, og dermed er de lyseblå klar til semifinalen med en samlet sejr på 4-1 i kampe i kvartfinaleserien.
  Esbjerg formåede at bevare spændingen i første periode, der sluttede 1-1, men med 2-0-sejre i både anden og tredje periode sørgede hjemmeholdets spillere for fest på lægterne i Vojens.
  Herning og Frederikshavn er ligeledes klar til semifinalen, mens Aalborg fører 3-2 i sidste kvartfinaleserie over Rødovre.
  Der er mere om kampen i TV SYDs nye sportsmagasin Sport i Syd kl. 19.45.
  